സൗദിയിലെ ലുലു ശാഖകളില് ശ്രീലങ്കന് ഭക്ഷ്യമേള റിയാദ്: പവിഴ ദ്വീപിെന്റ തനത് ഭക്ഷണ രുചിവൈവിധ്യം വിളിച്ചോതി ലുലു ഹൈപര്മാര്ക്കറ്റിെന്റ സൗദി ശാഖകളില് ശ്രീലങ്കന് ഭക്ഷ്യമേളക്ക് തുടക്കമായി. തേയില, സുഗന്ധവ്യജ്ഞനങ്ങള്, പച്ചക്കറി, അരി, നാളികേരോല്പന്നങ്ങള് തുടങ്ങിയ തെരഞ്ഞെടുക്കപ്പെട്ട വിഭവങ്ങളാല് ഷോപ്പിങ് കൂട നിറയ്ക്കാന് കഴിയുംവിധമാണ് ബെസ്റ്റ് ഓഫ് ശ്രീലങ്ക എന്ന മേള അണിയിച്ചൊരുക്കിയിരിക്കുന്നത്.റിയാദ് മുറബ്ബയിലെ ലുലു ഹൈപര്മാര്ക്കറ്റില് ഒരുക്കിയ ചടങ്ങില് ശ്രീലങ്കന് എംബസിയിലെ ചാര്ജ് ദ അഫയേഴ്സ് ധുല്മിത് വരുണ ഒരാഴ്ച നീളുന്ന മേളയുടെ ഔപചാരിക ഉദ്ഘാടനം നിര്വഹിച്ചു. ലുലു സൗദി ഹൈപര്മാര്ക്കറ്റ്സ് ഡയറക്ടര് ഷെഹീം മുഹമ്മദും മറ്റ് ഉയര്ന്ന ഉദ്യോഗസ്ഥരും ചടങ്ങില് പെങ്കടുത്തു. കൊളോണിയല് കാലഘട്ടത്തിലെ ബ്രിട്ടീഷ്, ഡച്ച്, പോര്ച്ചുഗീസ്, കൂടാതെ ഇന്ത്യന് പ്രത്യേകിച്ച് ദക്ഷിണേന്ത്യന്, ഇന്തോനേഷ്യന് തുടങ്ങിയ സാംസ്കാരിക സ്വാധീനങ്ങളുടെ മിശ്രിത രൂപമായ ശ്രീലങ്കയുടെ തനതായ പാചക പാരമ്ബര്യം ഉപഭോക്താക്കള്ക്ക് അനുഭവവേദ്യമാക്കാനാണ് മേള സംഘടിപ്പിക്കുന്നതെന്ന് മാനേജ്മെന്റ് വാര്ത്താക്കുറിപ്പില് അറിയിച്ചു.ശ്രീലങ്കയുടെ ഉയര്ന്ന നിലവാരമുള്ള ഗ്രാമ്ബൂ, കുരുമുളക്, കറുവപ്പട്ട, ശുചിത്വം, സുഗന്ധം തുടങ്ങിയ സുഗന്ധവ്യഞ്ജനങ്ങള് ലഭ്യമാകും. മഞ്ഞള്, മറ്റ് പച്ചമരുന്നുകള്, ശ്രീലങ്കന് തോട്ടങ്ങളില് നിന്നുള്ള വിശിഷ്ടമായ തേയില, നാളികേരം കൊണ്ടുള്ള വിവിധ ഉല്പന്നങ്ങള് എന്നിവ മേളയിലുണ്ട്.ലുലു ഹൈപ്പര്മാര്ക്കറ്റ് ശ്രീലങ്കയിലെ മികച്ച ഉല്പ്പന്നങ്ങളുടെ ശ്രേഷ്ഠവും സമൃദ്ധവുമായ ശേഖരം ഒരുമിച്ച് എത്തിച്ചിരിക്കുകയാണെന്നും ഇത് തീര്ച്ചയായും നമ്മുടെ രാജ്യത്തിെന്റ രുചി അനുഭവിച്ചറിയാന് എല്ലാ ഉപഭോക്താക്കള്ക്കും മികച്ച അവസരമാണെന്നും ശ്രീലങ്കന് എംബസിയിലെ ചാര്ജ് ദ അഫയേഴ്സ് ധുല്മിത് വരുണ അഭിപ്രായപ്പെട്ടു. ഉല്പന്നങ്ങള് ശ്രീലങ്കയിലെ തങ്ങളുടെ സ്വന്തം സ്രോതസില് നിന്ന് നേരിട്ട് എത്തിക്കുന്നവയാണെന്ന് ലുലു സൗദി ഹൈപര്മാര്ക്കറ്റ്സ് ഡയറക്ടര് ഷെഹീം മുഹമ്മദ് പറഞ്ഞു. ഒരാഴ്ച നീളുന്ന മേള ഈ മാസം 14ന് അവസാനിക്കും.